กรุงศรีคอนซูมเมอร์ ตีปีกเอ็นพีแอลหด
กรุงศรี คอนซูมเมอร์ เฮหนี้เสียลดต่ำกว่า 2%  คัดคุณภาพลูกหนี้ ให้ความรู้การเงิน
30 มิ.ย. 2561

กรุงศรี คอนซูมเมอร์ เฮหนี้เสียลดต่ำกว่า 2%  คัดคุณภาพลูกหนี้ ให้ความรู้การเงิน
น.ส.ณญาณี เผือกขำ กรรมการ ผู้จัดการ บริษัท อยุธยา แคปปิตอล เซอร์วิสเซส หรือกรุงศรีคอนซูมเมอร์ เปิดเผยว่า ในช่วงครึ่งปีแรกที่ผ่านมามูลหนี้ที่ไม่ก่อให้เกิดรายได้ หรือเอ็นพีแอล ของบริษัทได้ปรับลดลงมาอยู่ที่ระดับต่ำกว่า 2% โดยหากแยกเป็นเอ็นพีแอลของบัตรเครดิตอยู่ที่ 1.5% และเอ็นพีแอลของสินเชื่อส่วนบุคคลอยู่ที่ 2.5%
"ก่อนหน้านี้เอ็นพีแอลเราสูงกว่า 2% แต่หลังจากที่เรามีการปรับปรุงเรื่องคุณภาพลูกหนี้ตั้งแต่ปี 2560 มาจนถึงปัจจุบัน ก็ทำให้เอ็นพีแอลเรา ดีขึ้นชัดเจน และคาดว่าเมื่อถึงสิ้นปีนี้เอ็นพีแอลก็จะลดลงต่อเนื่องอีก ซึ่งวันนี้เราไม่ได้เน้นแค่ให้สิทธิพิเศษเพื่อจูงใจลูกค้า แต่ก็เน้นเรื่องการสร้างวินัยทางการเงินให้กับลูกค้าด้วย เพื่อให้อยู่ด้วยกันในระยะยาวมากกว่า โดยเฉพาะกลุ่มลูกค้าเจนวาย" น.ส.ณญาณี กล่าว
ทั้งนี้ จากการเก็บข้อมูลของบริษัทเมื่อปี 2559-2560 พบว่า พฤติกรรมการใช้จ่ายของลูกค้ากลุ่มเจนวายมีการใช้จ่ายผ่านบัตรเครดิตที่สูงมาก จึงต้องส่งเสริมความรู้ด้านวินัยการเงินเพื่อไม่ก่อหนี้เกินตัว